
ROMÂNIA

JUDEŢUL TIMIŞ

MUNICIPIUL TIMIŞOARA

ADMINISTRATOR PUBLIC
                    BIROUL SALUBRIZARE                                                                  SC2021-18056/28.06.2021
REFERAT DE APROBARE A PROIECTULUI DE HOTĂRÂRE
privind aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de operatorul  Compania Locală de Termoficare  COLTERM SA 
în Stația de sortare a deșeurilor Timișoara
1. Descrierea situației actuale
Stația de sortare deșeuri a Municipiului Timișoara este gestionată de Compania Locală de Termoficare  COLTERM SA în urma aprobării prin Hotărârea de Consiliu Local al Municipiului Timișoara nr. 496/24.10.2018  privind delegarea gestiunii, prin atribuire directă, a serviciului  ,,Operare și întreținere a Stației de sortare deșeuri din Municipiul Timișoaraˮ către Compania Locală de Termoficare COLTERM S.A. Timișoara, precum şi aprobarea Studiului de oportunitate, Caietului de sarcini, Contractului de delegare a gestiunii, și a tarifelor pentru activităţile de operare și întreținere a Stației de sortare deșeuri din Municipiul Timișoara, fiind încheiat Contractul nr. SC2018-25.346 din 29.10.2018 privind delegarea de gestiune, prin atribuire directă, a serviciului de sortare a deșeurilor  - Operare și întreținere a Stației de sortare deșeuri din Municipiul Timișoara. 

În prezent tarifele actuale practicate de COLTERM SA la Staţia de sortare deşeuri Timişoara au fost aprobate prin Hotărârea de Consiliu Local nr. 234 din 25.06.2020 privind aprobarea  modificãrii tarifelor aferente sortării deșeurilor reziduale și a deșeurilor reciclabile, tarife practicate de operatorul  Companiei Locale de Termoficare  COLTERM SA și a Actului adițional nr. 3 din 30.06.2020 anexă la HCL  nr. 234 din 25.06.2020. Această modificare a survenit ca urmare a prevederilor legale, cu aplicabilitate de la 01.01.2020.
În condițiile unor noi reglementări legislative cu aplicabilitate începând cu data de 01.01.2021, respectiv 01.04.2021,  Compania Locală de Termoficare  COLTERM SA, a solicitat modificarea tarifelor pentru anul 2021 aferente serviciilor de sortare a deșeurilor reziduale și a deșeurilor reciclabile cu completările ulterioare, solicitarea cu completările fiind analizate de către Comisia  de analiză a solicitării de modificare a tarifelor aferente sortării deşeurilor reziduale, a deşeurilor reciclabile, precum şi a deşeurilor stradale rezultate din măturatul manual şi măturatul mecanizat (pământ, nisip, praf, pietriş, noroi), Comisia numită prin Dispoziţia Primarului nr. 662 din 24.05.2021.
Prin documentațiile Companiei Locale de Termoficare COLTERM SA înregistrate la Primăria Municipiului Timișoara cu numerele: SC2021-336 din 07.01.2021, SC2021-2108 din 21.01.2021, SC2021-4837 din 23.02.2021, CM2021-14 din 01.04.2021, CM2021-28 din 23.04.2021, CM2021-45 din 17.06.2021, se solicită modificarea tarifelor aferente sortării deșeurilor reziduale și a deșeurilor reciclabile practicate.
2. Schimbări preconizate şi rezultate aşteptate
Creşterea  tarifelor Colterm SA este influenţată de:

1. Aplicarea IPC servicii – indicele preţului de consum pentru anul 2021, pentru următoarele categorii de cheltuieli: cheltuieli cu materiale, cheltuieli pentru servicii executate cu terţii.

2. Modificarea salariului minim brut, începând cu 01.01.2021, de la 2.230 lei la 2.300 lei, conform Hotărîrea Guvernului nr. 4 din 13 ianuarie 2021.
3. Modificarea tarifelor de preluare a deşeurilor la depozitul de deşeuri nepericuloase Ghizela, aprobate prin Hotărârea Consiliului Judeţean  nr. 74/31.03.2021, cu aplicabilitate din 01.04.2021.
4. Creşterea costurilor de preluare a deşeurilor în scopul valorificării energetice, la Geocycle (Romania) SRL.

5. Modificarea taxei ANRSC de la 0,12% la 0,2% din veniturile obţinute de către COLTERM SA din activitatea desfăşurată în cadrul Staţiei de sortare deşeuri Timişoara.
3. Alte informaţii
Comisia de analiză a solicitării de modificare a tarifelor aferente sortării deşeurilor reziduale, a deşeurilor reciclabile, precum şi a deşeurilor stradale rezultate din măturatul manual şi măturatul mecanizat (pământ, nisip, praf, pietriş, noroi), a verificat şi analizat documentațiile depuse de către Compania Locală de Termoficare  COLTERM SA. În cadrul celor patru şedinţe de lucru ale Comisiei, s-au verificat calculele, s-au analizat documentele depuse în completare şi s-a ajuns la concluzia finală că aceste tarife sunt corect calculate, bine justificate, iar documentele aduse în completare justifică solicitarea Comisiei.

Prin urmare Comisia a stabilit că tarifele propuse de către COLTERM SA sunt justificate prin documente, iar calculele din fişele de fundamentare şi memoriul tehnico - economic sunt corecte, fapt pentru care pot fi prezentate plenului Consiliului Local al Municipiului Timişoara în vederea aprobării acestora.
4. În concluzie:

Ţinând cont de prevederile legale menţionate și de propunerea Companiei Locale de Termoficare  COLTERM SA,  luăm act de aceasta și propunem aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de Compania Locală de Termoficare  COLTERM SA în Staţia de sortare deşeuri Timişoara.

